Þingmenn hvetja innviðaráðherra til að undirbúa kaup á nútímalegri ferju yfir Breiðafjörð sem knúin yrði endurnýjanlegum orkugjöfum. Það er í anda þess sem bæjarstjórinn í Stykkishólmi leggur til.
Nokkrir þingmenn hvetja innviðaráðherra að kaupa nýja nútímalega ferju til siglinga sem jafnvel verði knúin endurnýjanlegum orkugjöfum.
Vegagerðinni ber að mati þingmannanna að hafa samráð við sveitarfélög beggja vegna Breiðafjarðar um hvaða kröfur ferja skuli uppfylla. Eyjólfur Ármannsson þingmaður Flokks fólksins og fyrsti flutningsmaður þingsályktunartillögu um nýja Breiðafjarðarferju segir brýnt að tryggja öryggi farþega.
Verði keypt nútímaleg ferja sem standist nútímalegar öryggiskröfur og þægindi fyrir farþega. Það er algert grundvallaratriði. Nú ætla stjórnvöld að fara í orkuskipti.
Ef það á að fari í orkuskipti í siglingum er þetta rakið dæmi til að byrja þau orkuskipti í ferjuskiptum á Breiðafirði. Öryggi núverandi ferju er bara alveg hrikalegt, það stenst engar nútímakröfur hvorki hvað varðar öryggi né þægindi fyrir farþega.
Baldur var smíðaður í Noregi árið 1979 og niðurstaða vélfræðings sem skoðaði skipið fyrir fréttaskýringaþáttinn Kveik sýndi að öryggi og fleiri þáttum var ábótavant. Samgöngustofu fannst þó ekki ástæða til að svipta skipið haffæri eftir viðgerð. Jakob Björgvin Jakobsson bæjarstjóri í Stykkishólmi segir afar brýnt að ferja yfir fjörðinn uppfylli öryggiskröfur.
aðgengi fyrir fatlaða og annað slíkt. Síðan aukin þörf atvinnulífsins á Vestfjörðum í fiskeldinu og flutninga þaðan yfir fjörðinn.
Ef það uppfyllir allar öryggiskröfur yrði gerð krafa um tvær vélar.
